Superficialii. Efectele internetului asupra creierului uman - Nicholas Carr
Candva prin 2007, un sarpe de indoiala s-a strecurat taras in info-paradisul meu. Am inceput sa bag de seama ca internetul exercita asupra mea o influenta mult mai puternica si mai complexa decat o facuse vreodata vechiul meu PC. Nu era doar faptul ca stateam atat de mult timp cu ochii atintiti la un monitor. Nu era doar faptul ca atat de multe dintre obiceiurile si rutinele mele se schimbau pe masura ce deveneam tot mai deprins cu, si tot mai dependent de, site-urile si serviciile de pe net. Chiar felul in care functiona creierul meu parea sa se schimbe. Atunci a inceput sa ma preocupe incapacitatea mea de-a da atentie unui lucru mai mult de cateva minute. La inceput am socotit ca problema era un simptom de atrofiere a mintii la varsta mijlocie. Insa creierul meu, mi-am dat seama, nu doar o lua razna. Era flamand. Cerea sa fie hranit asa cum il hranea internetul - si cu cat inghitea mai multa hrana, cu atat foamea sporea. Chiar si atunci cand nu eram langa un computer, tanjeam sa-mi verific mailul, sa dau clic pe diverse linkuri, sa fac ceva googling. Voiam sa fiu conectat. - Nicholas Carr \n \n Captivanta si tulburatoare. Toti glumim pe seama modului in care internetul ne transforma pe toti si, indeosebi, pe copiii nostri in niste zanatici spasmodici, incapabili de cugetare profunda. Nu e de glumit cu acest subiect, ne spune Nicholas Carr, iar pe mine unul m-a convins. - John Horgan, Wall Street Journal O lectura obligatorie pentru oricine doreste o expunere substantiala, patrunzatoare si minutios documentata a tehno-temerilor pe care, oricat de firave ar fi, multi dintre noi le-am impartasit in ultimele decenii. - Daniel Menaker, Barnes & Noble Review Nicholas Carr citeaza in Superficialii suficient de multe cercetari academice pentru a starni oricui dubii fata de adoptarea totala de catre societate a internetului drept o veritabila forta progresista. - Peter Burrows, Business Week Elocventa. - Chicago Tribune \n \n Uluitoare. - San Francisco Chronicle \n \n Profitabila. - Financial Times \n \n Revelatoare. - Booklist \n \n O carte pe care ar trebui sa o citeasca toata lumea. - American Scientist \n \n Provocatoare. - Boston Globe \n \n Carr analizeaza in profunzime efectele acestei noi tehnologii asupra culturii umane, unele care ne afecteaza modul in care functioneaza creierul nostru, viata sociala si felul in care intelegem cunoasterea. Cu o lejeritate de maestru si cu un stil cuceritor, el enunta idei care ii vor incuraja pe cititori sa se gandeasca mai atent la toate aceste aspecte. - Anna Lena Phillips, American Scientist \n \n